stanford-oval/wikipedia huggingface dataset:
อคัมย์สิริ สุวรรณศุข
ผลงานการแสดง > ภาพยนตร์

วงศ์คำเหลา รับบท พิรมน เพ็ญพิชชา เข้าฉายในปี 2552
ใหม่กะหม่ำโดนกะโดน แขกรับเชิญ เข้าฉายในปี 2554
ตำนานสมเด็จพระนเรศวรมหาราช ภาค 3 ตอน ยุทธนาวี รับบท เจ้าหญิง รัตนาวดี เข้าฉาย 31 มีนาคม พ.ศ. 2554
Coffee Please แก้วนี้หัวใจสั่น ฉายปี 2556
ตำนานสมเด็จพระนเรศวรมหาราช ภาค 5 ตอน ยุทธหัตถี รับบท เจ้าหญิง รัตนาวดี กำหนดฉาย 29 พฤษภาคม พ.ศ. 2557
ผลงานการแสดง > ภาพยนตร์ต่างประเทศ

ปาดังเบซาร์ I Carried You Home ได้ร่วมเข้าชิงรางวัล Busan International Film Festival 2011 ปาดังเบซาร์ I Carried You Homeได้รางวัลทุนสร้างจาก ประเทศเกาหลี เข้าฉายใน ปี 2555
ผลงานการแสดง > มิวสิกวิดีโอ

เพลงบาปนะ เพลงประกอบละคร พรุ่งนี้ไม่สายที่จะรักกัน
เพลง​กลางวันตื่น กลางคืนฝัน - บอย ตรัยภูมิ รัตน์
เพลงยังยิ้มได้ - พลพล
เพลงขอเช็ดน้ำตา - แคลช
เพลงเธอคือใคร - วงอีทีซี
เพลงรักจริงเลิกจริงเจ็บจริง - ปนัดดา
เพลงคำแก้ตัวของคนแพ้ - ปนัดดา
เพลงไม่ได้ขอให้รัก..แต่ไม่อยากให้ลืม - แนน วาทิยา
เพลงหยุดพูดให้รู้สึกดี - ฝ้าย แอมไฟน์
เพลงชั่วฟ้าดินสลาย - พลพล
เพลงด้านได้อายอด - นรารักษ์ ใจบำรุง
เพลงเสื่อม - นรารักษ์ ใจบำรุง
เพลงบทเรียนของความเชื่อใจ Ost.Wake Up ชะนี The Series - ชลาทิศ ตันติวุฒิ
ผลงานการแสดง > งานเพลง

หากเรายังรักกัน - เพลงรวมศิลปิน ช่อง 7 สี
สลักจิต - p2warship feat. จักจั่น อคัมย์สิริ
สักวันจะเป็นอย่างเดิม จักจั่น อคัมย์สิริ
"สองมือพ่อ" บทเพลงเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสทรงเจริญพระชนมพรรษา 88 พรรษา ร่วมกับ กฤตฤทธิ์ บุตรพรม,ธาวิน เยาวพลกุล,มิกค์ ทองระย้า,ศิวัฒน์ โชติชัยชรินทร์,วงศกร ปรมัตถากร,กาญจน์เกล้า ด้วยเศียรเกล้า,ทัศนียา การสมนุช,พิมประภา ตั้งประภาพร
ผลงานการแสดง > ผลงานเพลงประกอบละคร

เพลงประกอบละคร พรุ่งนี้ไม่สายที่จะรักกัน
เพลง บาปนะ
เพลงประกอบ ผู้พิทักษ์รักเธอ
เพลง คาถาหาแฟน
เพลง ไหนว่าไม่รักกัน
เพลง อยากอยู่ตรงนี้นาน ๆ
เพลง เขาคงไม่รักเราหรอก
เพลง ทีเราเขาลืม
เพลงประกอบ ลิลลี่สีกุหลาบ
เพลง ฉันยอม
เพลงประกอบ นางสาวรักดี
เพลง นางสาวรักดี
เพลงประกอบ เสือสมิง
เพลง เธอเท่านั้นที่ฉันรอ
เพลงประกอบ ลิเกเงินร้อย
เพลง ขวัญใจเงินร้อย
เพลงประกอบ เหยี่ยวรัตติกาล
เพลง เหยี่ยวรัตติกาล
เพลงประกอบ สะใภ้ ไร้ศักดินา
ตำโป๊ก (รักน้องต้องหมั่นตำ)
ปลิวลม
พรุ่งนี้ดัง
ผลงานการแสดง > พิธีกร

รายการอิ่มละไม ทาง ช่อง 3
รายการหม่ำโชว์ ทาง ช่อง 5
รายการ 7 สี คอนเสิร์ต (พิธีกรรับเชิญ)
รายการห้องข่าวบันเทิง ช่องเวิร์คพอยท์ หมายเลข 23
รายการLet Me In Thailand 4 Reborn ช่องเวิร์คพอยท์ หมายเลข 23
GOT7 Real Thai ออกอากาศทางTrue4U ทุกวันพุธ เวลา 20.30 - 21.45 น. เริ่มเทปแรกวันที่ 16 มกราคม 2562 ร่วมกับ (ณฉัตร จันทพันธ์ , ธนวัฒน์ ประสิทธิสมพร , กันต์พิมุกต์ ภูวกุล)
รางวัล

ได้รับโล่รางวัล ในงานวันเอดส์โลกจากรัฐมนตรีว่าการกระทรวงสาธารณสุข ใน ปี 2552
รางวัลจิตอาสา 2554
รางวัลสตรีดีเด่น ปี 2556
รางวัลช่อสะอาดประจำปี 2556 สาขานักแสดงนำหญิงยอดเยี่ยม จากละครเรื่อง ขุนเดช
รางวัลป้องกันการทารุณกรรมสัตว์ ปี 2557
รางวัล สยามดารา สตาร์ส อวอร์ดส์ 2014 สาขา สตาร์เซ็กซี่ จาก สุสานคนเป็น
รางวัลพระราชทานระฆังทอง ปี 2557
รางวัลดาวเมขลา สาขาดาราศิลปินเจ้าบทบาทดีเด่นยอดเยี่ยม ปี 2557 จากละครเรื่อง สุสานคนเป็น
รางวัล "เพชรละคร" ครั้งที่ 1 ประจำปี 2557 เพชรนักแสดงสมทบหญิง จาก สุสานคนเป็นปี 2557
Mthai Top Talk about 2015 สาขานักแสดงหญิงที่ถูกพูดถึงมากที่สุด จาก สุสานคนเป็น
Fever Awards 2016 รางวัลนักแสดงนำหญิงสาขาละครโทรทัศน์ฟีเวอร์ จาก ลิขิตริษยา
รางวัลเสนอชื่อเข้าชิง

ผ่านเข้ารอบ การประกวด 1 ใน 5 ของ Exact Star Search โดย Citra
ติดอันดับ 1 ใน 10 รางวัลดารานำหญิงยอดเยี่ยม จากภาพยนตร์เรื่อง วงษ์คำเหลา จากงานท็อปอวอร์ด 2009
ติดอันดับ 1 ใน 5 รางวัลนักแสดงสมทบหญิงยอดเยี่ยม จากละครเรื่อง รอยรักรอยบาป จากงานประกาศผลรางวัลนาฏราช ครั้งที่ 1 ปี 2010
ได้ร่วมงาน เสนอชื่อเข้าชิง ภาพยนตร์ ปาดังเบซาร์ I Carried You Home ใน งาน busan international film festival ครั้งที่ 16 ที่ประเทศเกาหลี ปี 2012
(เข้าชิง) รางวัล คมชัดลึก อวอร์ด ครั้งที่ 10  สาขาภาพยนตร์ไทย นักแสดงนำหญิงยอดเยี่ยม จาก ปาดังเบซาร์
(เข้าชิง) รางวัลสมาคมผู้สื่อข่าวบันเทิงแห่งประเทศไทย ประจำปี พ.ศ. 2555 หรือ รางวัลพระราชทานพระสุรัสวดี ครั้งที่ 29 สาขา ผู้แสดงหญิงยอดเยี่ยม จาก ปาดังเบซาร์
(เข้าชิง) รางวัล ดาราเดลี่ เดอะ เกรท อวอร์ดส์ ครั้งที่ 6 สาขา ดารานำหญิงสาขาละครที่สุดแห่งปี จากละครเรื่อง ลิขิตริษยา
(เข้าชิง) รางวัล คมชัดลึก อวอร์ด ครั้งที่ 14 สาขา นักแสดงนำหญิงยอดเยี่ยม สาขาละครโทรทัศน์ จากละครเรื่อง ลิขิตริษยา
(เข้าชิง) รางวัลนาฏราช ครั้งที่ 8 สาขา นักแสดงนำหญิงยอดเยี่ยม สาขาละครโทรทัศน์ จากละครเรื่อง ลิขิตริษยา
แหล่งข้อมูลอื่น

จั๊กจั่น อคัมย์สิริ fb
akhamsiri_jj จั๊กจั่น ทวิตเตอร์
instagram จั๊กจั่น
เพลโต

"แนวคิดหลักทางปรัชญาของยุโรป ล้วนแต่เป็นเชิงอรรถของเพลโต" -- อัลเฟรด นอร์ท ไวท์เฮด, Process and Reality, ค.ศ. 1929
ปลาตอน (กรีก: Πλάτων, Plátōn, [plá.tɔːn]; 427 – 347 ปีก่อน ค.ศ.) หรือ เพลโต (อังกฤษ: Plato) เป็นนักปรัชญาชาวกรีกโบราณที่มีอิทธิพลอย่างสูงต่อแนวคิดตะวันตก เขาเป็นลูกศิษย์ของโสกราตีส เป็นอาจารย์ของอริสโตเติล เป็นนักเขียน และเป็นผู้ก่อตั้งอาคาเดมีซึ่งเป็นสำนักวิชาในกรุงเอเธนส์
เพลโตใช้เวลาส่วนใหญ่สอนอยู่ที่อาคาเดมี แต่เขาก็ได้เขียนเกี่ยวกับปัญหาทางปรัชญาไว้เป็นจำนวนมาก โลกปัจจุบันรู้จักเขาผ่านทางงานเขียนที่หลงเหลืออยู่ ที่ถูกนำขึ้นมาแปลและจัดพิมพ์เป็นในช่วงการเคลื่อนไหวด้านมนุษยนิยม  งานเขียนของเพลโตนั้นส่วนมากแล้วเป็นบทสนทนา คำคม และจดหมาย  ผลงานที่เป็นที่รู้จักของเพลโตนั้นหลงเหลืออยู่ทั้งหมด อย่างไรก็ตามชุดรวมงานแปลปัจจุบันของเพลโตมักมีบางบทสนทนาที่นักวิชาการจัดว่าน่าสงสัย หรือคิดว่ายังขาดหลักฐานที่จะยอมรับว่าเป็นของแท้ได้
ในบทสนทนาของเพลโลนั้น บ่อยครั้งที่มีโสกราตีสเป็นตัวละครหลัก ซึ่งเป็นสิ่งที่สร้างความสับสนว่าความเห็นส่วนใดเป็นของโสกราตีส และส่วนใดเป็นของเพลโต
ผลงาน > ประเด็นหลัก

ในงานเขียนของเพลโต เราจะพบการโต้เถียงเกี่ยวกับรูปแบบของการปกครองทั้งแบบเจ้าขุนมูลนาย และแบบประชาธิปไตย  เราจะพบการโต้เถียงเกี่ยวกับผลของสิ่งแวดล้อมกับผลของพันธุกรรม ต่อสติปัญญาและอุปนิสัยของมนุษย์ ซึ่งการโต้เถียงนี้เกิดขึ้นมานานก่อนการโต้เถียงเรื่อง "ธรรมชาติหรือการเลี้ยงดู" ที่มีขึ้นในช่วงเวลาของฮอบบส์ และล็อก และยังมีผลต่อเนื่องมาถึงงานเขียนที่ก่อให้เกิดการโต้แย้งเช่นหนังสือ The Mismeasure of Man และ The Bell Curve   เรายังจะพบข้อคิดเห็นที่สนับสนุนอัตวิสัยและปรวิสัยของความรู้ของมนุษย์ ที่มีผลมาถึงการโต้เถียงสมัยใหม่ระหว่างฮูม และคานท์ หรือระหว่างนักหลังสมัยใหม่นิยมและผู้ที่ไม่เห็นด้วย  กระทั่งเรื่องราวของเมืองหรือทวีปที่สาบสูญเช่นแอตแลนติส ก็ยังถูกยกมาเป็นตัวอย่างในงานของเพลโต เช่น Timaeus หรือ Critias
ผลงาน > รูปแบบ

เพลโตเขียนงานแทบทั้งหมดในรูปของบทสนทนา  ในงานชิ้นแรก ๆ ตัวละครสนทนาโดยการถามคำถามกันไปมา  อย่างมีชีวิตชีวา ตัวละครที่โดดเด่นคือโสกราตีสที่ใช้รูปแบบของวิภาษวิธีที่ยังไม่ถูกจัดเป็นระบบ  กลุ่มของผลงานนี้รวมเรียกว่าบทสนทนาโสกราตีส
แต่คุณภาพของบทสนทนาได้เปลี่ยนแปลงไปอย่างมากตลอดช่วงชีวิตของเพลโต  เป็นที่ยอมรับกันทั่วไปว่างานชิ้นแรก ๆ ของเพลโตนั้น วางรากฐานอยู่บนความคิดของโสกราตีส ในขณะที่ในงานเขียนชิ้นถัด ๆ มา เขาได้ค่อย ๆ ฉีกตัวเองออกจากแนวคิดของอาจารย์ของเขา  ในงานชิ้นกลาง ๆ โสกราตีสได้กลายเป็นผู้พูดของปรัชญาของเพลโต และรูปแบบของการถาม-ตอบ ได้เปลี่ยนเป็นแบบ "เหมือนท่องจำ" มากขึ้น: ตัวละครหลักนั้นเป็นตัวแทนของเพลโต ในขณะที่ตัวละครรอง ๆ ไป แทบไม่มีอะไรจะกล่าวนอกจาก "ใช่" "แน่นอน" และ "จริงอย่างยิ่ง"  งานชิ้นหลัง ๆ แทบจะมีลักษณะเหมือนเรียงความ และโสกราตีสมักไม่ปรากฏหรือเงียบไป  เป็นที่คาดการณ์กันว่างานชิ้นหลัง ๆ นั้นเขียนโดยเพลโตเอง ส่วนงานชิ้นแรก ๆ นั้นเป็นบันทึกของบทสนทนาของโสกราตีสเอง  ปัญหาว่าบทสนทนาใดเป็นบทสนทนาของโสกราตีสอย่างแท้จริง เรียกว่าปัญหาโสกราตีส
ลักษณะการสร้างฉากที่มองเห็นได้ของบทสนทนา สร้างระยะห่างระหว่างเพลโตและผู้อ่าน กับปรัชญาที่กำลังถูกถกเถียงในนั้น ผู้อ่านสามารถเลือกรูปแบบการรับรู้ได้อย่างน้อยสองแบบ: อาจจะเข้าไปมีส่วนร่วมในบทสนทนาเกี่ยวกับแนวคิดที่กำลังพูดคุยกันอยู่, หรือเลือกที่จะมองเนื้อหาว่าเป็นการแสดงออกถึงอุปนิสัยที่อยู่ในผลงานนั้น ๆ
รูปแบบการสนทนาทำให้เพลโตสามารถถ่ายทอดความเห็นที่ไม่เป็นที่นิยมผ่านทางตัวละครที่พูดจาไม่น่าคล้อยตาม เช่น Thrasymachus ใน สาธารณรัฐ
อภิปรัชญาของเพลโต: ลัทธิเพลโต หรือ สัจนิยม

ผลงานที่เป็นที่จดจำที่สุด หรืออาจเป็นผลงานที่ยิ่งใหญ่ที่สุดของเพลโต ก็คืออภิปรัชญาแบบทวิภาค ที่มักเรียกกันว่า (ในอภิปรัชญา) ลัทธิเพลโต หรือ (ถ้าเรียกให้เกินจริง) สัจนิยม    อภิปรัชญาของเพลโตได้แบ่งโลกออกเป็นสองมุม คือ โลกของรูปแบบ (form) และโลกที่รับรู้ได้  เขามองว่าโลกที่รับรู้ได้ รวมถึงสิ่งของต่าง  ๆ ในนั้น คือ สำเนาที่ไม่สมบูรณ์แบบจาก รูปแบบ ที่คิดคำนึงได้ หรือ แนวความคิด   โดยที่รูปแบบเหล่านี้จะไม่เปลี่ยนแปลง และอยู่ในสภาวะสมบูรณ์แบบเสมอ   การทำความเข้าใจกับรูปแบบเหล่านี้จะต้องใช้สติปัญญา หรือความเข้าใจเท่านั้น  อย่างไรก็ตามแนวคิดของการแบ่งแยกนี้ได้มีการค้นพบมาก่อนหน้าเพลโนในปรัชญาของโซโรแอสเตอร์ โดยเรียกว่าโลกมินู (ปัญญา) และ โลกกีติ (สัมผัส) รวมถึงแนวคิดเกี่ยวกับรัฐอุดมคติ ที่โซโรแอสเตอร์เรียกว่า ชาห์ริวาร์ (เมืองอุดมคติ)
หลักการห้ามผลักดันกลับ

หลักการห้ามผลักดันกลับ (อังกฤษ: Non-refoulement) เป็นหลักการขั้นพื้นฐานในกฎหมายระหว่างประเทศที่ถูกบัญญัติไว้ในอนุสัญญาว่าด้วยสถานภาพผู้ลี้ภัย โดยห้ามประเทศใด ๆ เนรเทศ (ผลักดันกลับ) ใครก็ตามสู่ประเทศที่ "จะคุกคามชีวิตหรืออิสรภาพ" ของพวกเขา เนื่องด้วย "เชื้อชาติ ศาสนา สัญชาติ การเป็นสมาชิกของกลุ่มสังคมใดกลุ่มหนึ่ง หรือความคิดเห็นทางการเมือง" โดยข้อยกเว้นเพียงหนึ่งเดียวคือ "อาจมีเหตุอันสมเหตุสมผล" ให้เกิด "อันตรายต่อความมั่นคงของรัฐ" หรือ "อันตรายต่อชุมชนของประเทศนั้น" ซึ่งหลักการนี้ แตกต่างกับการขอลี้ภัยทางการเมือง อันจะได้สิทธิเมื่อได้พิสูจน์ความกลัวจากการถูกข่มเหงทางการเมืองอย่างมีมูลแล้ว หลักการนี้ยังห้ามการเนรเทศผู้คน รวมถึงผู้ลี้ภัย ไปยังพื้นที่สงครามและพื้นที่ภัยพิบัติอื่น ๆ อีกด้วย
หลักการห้ามผลักดันกลับมักถูกมองเป็นหนึ่งในกฎหมายจารีตประเพณีระหว่างประเทศ ที่ซึ่งมีผลแม้รัฐนั้นจะมิได้ลงนามในอนุสัญญาปี ค.ศ. 1951 ว่าด้วยสถานภาพผู้ลี้ภัยและพิธีสารปี ค.ศ. 1967 หลักการดังกล่าวยังเป็นที่ถกเถียงว่าเป็น หลักกฎหมายบังคับเด็ดขาด (jus cogens) ซึ่งประเทศต้องประพฤติตามโดยห้ามเปลี่ยนแปลงจุดประสงค์หรือเปลี่ยนแปลงภายใต้สถานการณ์ใด (การยกเลิกบทกฎหมายเพียงบางส่วน, derogation) ในกฎหมายระหว่างประเทศหรือไม่ โดยการโต้เถียงใน "หลักกฎหมายบังคับเด็ดขาด" ถูกจุดประกายขึ้นมาอีกครั้งหลังเกิดวินาศกรรม 11 กันยายนที่ประเทศสหรัฐอเมริกาและประเทศอื่น ๆ ในยุโรป
สยาม สังวริบุตร

| สยาม สังวริบุตร  |
| --- | --- |
ชื่อเกิด: สยาม สังวริบุตร
เกิด: 3 พฤษภาคม พ.ศ. 2504 (63 ปี)  กรุงเทพมหานคร ประเทศไทย
บิดา: ไพรัช สังวริบุตร
มารดา: ผุสดี ยมาภัย
คู่สมรส: สุนทรา สังวริบุตร
บุตร: 3 คน
อาชีพ: กรรมการผู้จัดการ บริษัท ดาราวิดีโอ จำกัด
สยาม สังวริบุตร (ชื่อเล่น หลุยส์) เป็นผู้กำกับการแสดงและควบคุมการผลิตละครโทรทัศน์ของบริษัท ดาราวิดีโอ จำกัด
ประวัติ

สยาม สังวริบุตร เกิดเมื่อวันที่ 3 พฤษภาคม พ.ศ. 2504 เป็นบุตรชายคนโตของ ไพรัช สังวริบุตร ประธานกรรมการบริษัทในเครือ 3 บริษัท ได้แก่ บริษัท สามเศียร จำกัด, บริษัท ดีด้า วิดีโอ โปรดักชั่น จำกัด, บริษัท ดาราวิดีโอ จำกัด กับ ผุสดี ยมาภัย และมีน้องชายคือ สยม สังวริบุตร เป็นกรรมการผู้จัดการ บริษัท ดีด้า วิดีโอ โปรดักชั่น จำกัด
การศึกษา

จบการศึกษาระดับประถมและมัธยมจาก โรงเรียนวชิราวุธวิทยาลัย
จบการศึกษาระดับปริญญาตรี สาขา BACHELOR  OF  BUSINESS   ADMINISTRATION จาก NORTH  TEXAS   STATE  UNIVERSITY
ปริญญาโท  MASTER  OF  SCIENCE  จาก  NORTH  TEXAS   STATE  UNIVERSITY
ครอบครัว

สยาม สังวริบุตร มีบุตรชายทั้งหมด 3 คน คือ ฬอน คณวัชร สังวริบุตร , ปลื้ม ศิรวิชญ์ สังวริบุตร , ใหม่ ศิรวงศ์ สังวริบุตร และปัจจุบันได้สมรสใหม่กับ สุนทรา สังวริบุตร
การทำงาน

สยาม สังวริบุตร เริ่มต้นในฐานะช่างภาพต่อมาเลื่อนขั้นเป็น ผู้กำกับรายการ และ ผู้กำกับการแสดง โดยกำกับละครสั้นเรื่องแรก เรื่อง "10 บาท" ทำงานกำกับการแสดงและควบคุมการผลิตละครของดาราวิดีโอมาอย่างต่อเนื่องผลงานเช่น ปัญญาชนก้นครัว, ความรักของคุณฉุย ตลอดจนดาวพระศุกร์ (เวอร์ชั่น หนุ่ม ศรราม – กบ สุวนันท์) และเป็นผู้ริเริ่มทำละครเพลง อย่าง มนต์รักลูกทุ่ง, เงินเงินเงิน, เกาะสวาทหาดสวรรค์
โดยมีผลงานละครเรตติ้งสูงสุดตลอดกาลของเมืองไทย ที่มีสยาม สังวริบุตร เป็นส่วนหนึ่งในการควบคุมการผลิต ได้แก่
ละครคู่กรรม (พ.ศ. 2533)    เรตติ้ง 40
ละครดาวพระศุกร์ (พ.ศ. 2537)    เรตติ้ง 38
ละครมนต์รักลูกทุ่ง (พ.ศ.2538)    เรตติ้ง 36
ละครสายโลหิต (พ.ศ. 2538)    เรตติ้ง 34
ละครทัดดาวบุษยา (พ.ศ. 2540)    เรตติ้ง 32
ผลงาน > ผลงานกำกับการแสดงที่สร้างชื่อ

ละครเรื่อง ไผ่แดง
ละครเรื่อง ความรักของคุณฉุย
ละครเรื่อง สองฝั่งคลอง
ละครเรื่อง สายโลหิต
ละครเรื่อง ดาวพระศุกร์
ละครเรื่อง มนต์รักลูกทุ่ง
ละครเรื่อง วันนี้ที่รอคอย
ละครเรื่อง นิรมิต
ละครเรื่อง ข้ามสีทันดร
ละครเรื่อง เพชรตัดเพชร
ละครเทิดพระเกียรติพระบาทสมเด็จพระเจ้าอยู่หัว เรื่อง ธารน้ำล้นธารน้ำพระทัย และ เรื่อง ใครมาซื้อที่
ละครเรื่อง ฟ้าจรดทราย
ละครเรื่อง น้ำเซาะทราย
รางวัล

รางวัลเทพทอง ในฐานะบุคคลดีเด่น ด้านวิทยุโทรทํศน์ ได้แก่ “คุณสยาม สังวริบุตร”
จากสมาคมนักวิทยุและโทรทัศน์แห่งประเทศไทย ฯ
พ.ศ. 2535
รางวัล เมขลา สาขา ผู้กำกับละครดีเด่น จากเรื่อง “สองฝั่งคลอง”
พ.ศ. 2538
รางวัล เมขลา สาขา ผู้กำกับการแสดงละครดีเด่น จากเรื่อง “สายโลหิต”
รางวัล เมขลา สาขา ผู้กำกับละครดีเด่น จากเรื่อง “สายโลหิต”
รางวัลโทรทัศน์ทองคำ สาขา ผู้กำกับการแสดงละครดีเด่น จากเรื่อง “สายโลหิต”
รางวัลโทรทัศน์ทองคำ สาขา ละครสะท้อนสังคมดีเด่น ได้แก่ละคร “มนต์รักลูกทุ่ง”
พ.ศ. 2539
รางวัล Z TOP POPULAR ครั้งที่ 4 สาขาละครโทรทัศน์ยอดนิยม เรื่อง “เกาะสวาทหาดสวรรค์”
พ.ศ. 2541
ละคร “ลูกตาลลอยแก้ว” กำกับการแสดงโดย “คุณสยาม สังวริบุตร” ได้รับการจัดอันดับจาก บริษัท เอชีนีลเส็น (ประเทศไทย) จำกัด เป็นละครที่ครองอันดับ 1 ติดต่อกัน 4 สัปดาห์
พ.ศ. 2542
รางวัลโทรทัศน์ทองคำ สาขา ละครสร้างสรรค์สังคมดีเด่น จากเรื่อง “ข้ามสีทันดร”
รางวัลดีเด่น ประเภทละครโทรทัศน์ เรื่อง “ข้ามสีทันดร” จากคณะกรรมการส่งเสริมและประสานงาน เยาวชนแห่งชาติ สำนักนายกรัฐมนตรี ครั้ง ที่ 17
รางวัลเมขลา สาขา ผู้กำกับละครดีเด่น ได้แก่ คุณสยาม สังวริบุตร จากเรื่อง “ข้ามสีทันดร”
รางวัลเมขลา สาขา ละครดีเด่น จากเรื่อง “ข้ามสีทันดร”
รางวัลสื่อมวลชนดีเด่น ได้แก่ “ข้ามสีทันดร” จากสื่อมวลชนคาทอลิกประเทศไทย
พ.ศ. 2557
รางวัล Mthai Top Talk About สาขา ละครที่ถูกกล่าวถึงมากที่สุด จากเรื่อง “ฟ้าจรดทราย”
พ.ศ. 2558
รางวัลสุดยอดผู้จัดละครดัง ประจำปี 2558 ได้แก่ คุณสยาม สังวริบุตร จาก Dara Daily (ครบรอบ1 ทศวรรษ)
พ.ศ. 2561
รางวัลเพลส อวอร์ด (เณศไอยรา) สาขา กิตติมศักดิ์ด้านส่งเสริมการละครดีเด่น ได้แก่ คุณสยาม สังวริบุตร
รางวัลเพลส อวอร์ด (เณศไอยรา) สาขา ละครสร้างสรรค์ดีเด่น ได้แก่ “ฟ้ามีตา”
พ.ศ. 2562
รางวัลเพลส อวอร์ด (เณศไอยรา) สาขา ละครดีเด่นและรางวัลผู้กำกับละครดีเด่น จากเรื่อง สายโลหิต
รางวัลสตาร์วาไรตี้ อวอร์ด ครั้ง ที่ 1 สาขา ผู้จัดละครโทรทัศน์สร้างสรรค์สังคมไทยยอดเยี่ยม จากเรื่อง สายโลหิต ได้แก่ คุณสยาม สังวริบุตร
คุณสยาม สังวริบุตร ได้รับมอบโล่เกียรติคุณ จาก วิทยฐานะ ปูชนียบุคคลไทย สาขา การแสดงและการละครดีเด่น
ดูเพิ่ม

รายชื่อละครโทรทัศน์ของดาราวิดีโอ
แหล่งข้อมูลอื่น

อินสตราแกรม สยาม สังวริบุตร
OK! Magazine กับบทสัมภาษณ์ พี่ตุ้ย น้องขวัญ พี่หลุยส์
หลงไฟ

| หลงไฟ |
| --- | --- |
โปสเตอร์ละคร
ประเภท: ละครโทรทัศน์
สร้างโดย: พ.ศ. 2560 : บริษัท เก้ง กวาง แก๊ง จำกัด   พ.ศ. 2564 : เดอะ วัน เอ็นเตอร์ไพรส์
เขียนโดย: พ.ศ. 2560 : บทประพันธ์ : กฤษณา อโศกสิน  บทโทรทัศน์ : ธัญลักษณ์ จุลพงษ์, นพสิทธิ์ กังเจริญ
กำกับโดย: พ.ศ. 2560 : เอกสิทธิ์ ตระกูลเกษมสุข
แสดงนำ: พ.ศ. 2560 : พิมพ์ชนก ลือวิเศษไพบูลย์ มชณต สุวรรณมาศ ปฐมพงศ์ เรือนใจดี  จุฑาวุฒิ ภัทรกำพล พิษณุ นิ่มสกุล ภัทรภณ โตอุ่น
จำนวนตอน: พ.ศ. 2560 27 ตอน   พ.ศ. 2564 14 ตอน (รีรัน)
การผลิต
ผู้อำนวยการผลิต: พ.ศ. 2560 : วรฤทธิ์ ไวยเจียรนัย
ผู้อำนวยการสร้าง: พ.ศ. 2560 : สายทิพย์ มนตรีกุล ณ อยุธยา
ความยาวตอน: พ.ศ. 2560 : 75 นาที   พ.ศ. 2564 120 นาที (รีรัน)
ออกอากาศ
เครือข่าย: จีเอ็มเอ็ม 25, ช่องวัน 31 (รีรัน)
ออกอากาศ: 24 กรกฎาคม พ.ศ. 2560 – 20 พฤศจิกายน พ.ศ. 2560   11 สิงหาคม 2564 - 23 กันยายน พ.ศ. 2564 (รีรัน)
หลงไฟ เป็นละครโทรทัศน์แนวประโลมโลก จากปลายปากกาของ กฤษณา อโศกสิน สร้างเป็นภาพยนตร์และละครโทรทัศน์ถึง 3 ครั้งด้วยกัน
การสร้างเป็นละครโทรทัศน์และภาพยนตร์

ครั้งแรกเมื่อปี พ.ศ. 2533 สร้างเป็นภาพยนตร์ จัดจำหน่ายโดย ไฟว์สตาร์โปรดักชั่น บทภาพยนตร์โดย ภรณ์ รวี กำกับโดย รุจน์ รณภพ นำแสดงโดย ภัสสร บุณยเกียรติ, สันติสุข พรหมศิริ, วรุฒ วรธรรม, เวนย์ ฟอลโคเนอร์ และ ระวิน ชุมเกษียร ออกฉายในโรงภาพยนตร์สำหรับเรื่องนี้ครั้งแรกเมื่อวันที่ 2 สิงหาคม พ.ศ. 2533
ครั้งที่สอง ในปีพ.ศ. 2544 กำกับการแสดงโดยธำรงค์ วิจิตรสาร เพื่อออกอากาศทางช่อง ITV ได้นักแสดงสาวมากความสามารถอย่าง "อุ้ม ลักขณา วัธนวงส์ศิริ" มารับบทเป็นก้านแก้ว แต่สุดท้ายละครเรื่องนี้ก็ไม่ได้ออกอากาศด้วยเหตุผลบางประการ
และครั้งที่สาม ในปี พ.ศ. 2560 โดยสร้างในโปรเจกต์ The Writers ผลิตโดย บริษัท เก้ง กวาง แก๊ง จำกัด   บทโทรทัศน์  ธัญลักษณ์ จุลพงษ์ กำกับการแสดงโดย เอกสิทธิ์ ตระกูลเกษมสุข และ คฑาเทพ ไทยวานิช  นำแสดงโดย  พิมพ์ชนก ลือวิเศษไพบูลย์, ปฐมพงศ์ เรือนใจดี,จุฑาวุฒิ ภัทรกำพล,มชณต สุวรรณมาศ, กัลยา เลิศเกษมทรัพย์, ภรัณยู โรจนวุฒิธรรม, พิษณุ นิ่มสกุล, ภัทรภณ โตอุ่น, กิจเกษม แมคแฟดเดน, ณัฐภัสสร สิมะเสถียร, กฤตธวัฒน์ เอกชัย, สรัณณัฏฐ์ ประดู่คู่ยามดี และ วรินดา ดำรงผล ออกอากาศทุกวันจันทร์ - อังคาร เวลา 20.20 - 21.35 น. เริ่มตอนแรกวันที่  24 กรกฎาคม พ.ศ. 2560 – 20 พฤศจิกายน พ.ศ. 2560 ช่อง GMM25 ต่อจากเรื่องละครคน เป็นการพลิกบทบาทของนักแสดงสาว ใบเฟิร์น พิมพ์ชนก ที่มารับบทเป็นสาวไซด์ไลน์
รายชื่อนักแสดง

| ปี | พ> ศ. 2533 | พ> ศ. 2544 | พ> ศ. 2560 |
| --- | --- | --- | --- |
| รูปแบบ | ภาพยนตร์ | ละครitv | ละคร ช่องจีเอ็มเอ็ม 25 |
| ผู้สร้าง | ไฟว์สตาร์โปรดักชั่น |  | เก้ง กวาง แก๊ง |
| บทการแสดง | ภรณ์ รวี | ธำรง วิจิตรสาร | ธัญลักษณ์ จุลพงษ์ นพสิทธิ์ กังเจริญ |
| ผู้กำกับการแสดง | รุจน์ รณภพ | ธำรง วิจิตรสาร | เอกสิทธิ์ ตระกูลเกษมสุข |
| ก้านแก้ว | ภัสสร บุณยเกียรติ | ลักขณา วัธนวงส์ศิริ | พิมพ์ชนก ลือวิเศษไพบูลย์ |
| กุญชร | สันติสุข พรหมศิริ | รุ่งเรือง อนันตยะ | ปฐมพงศ์ เรือนใจดี |
| ชาลา | รังรอง วัณณรถ | ณฐิดา จีรเดชดำรงค์ | มชณต สุวรรณมาศ |
| โชน นาคา | วรุฒ วรธรรม | นันทศัย พิศลยบุตร | จุฑาวุฒิ ภัทรกำพล |
| อาวุธ | สรนันท์ ร.เอกวัฒน์ | คงกระพัน แสงสุริยะ | พิษณุ นิ่มสกุล |
| ดุรงค์ |  |  | ภัทรภณ โตอุ่น |
| เขียว | เวนย์ ฟอลโคเนอร์ | ทัตพงษ์ พงษ์ทัต | ภรัณยู โรจนวุฒิธรรม |
| แพร |  |  | สรัณณัฏฐ์ ประดู่คู่ยามดี |
| เมทินี |  |  | นารา เทพนุภา |
| ชุดาภา นาคา (แม่ของโชน) | พงษ์ลดา พิมลพรรณ |  | กัลยา เลิศเกษมทรัพย์ |
| แวว | อัญชลี ไชยศิริ |  | วรินดา ดำรงผล |
| อรพินทร์ | สินาภรณ์ พิไลลักษณ์ |  | ณัฐภัสสร สิมะเสถียร |
| ไอติม |  |  | ชิชา อมาตยกุล |
| ไบร์ท |  |  | กฤตธวัฒน์ เอกชัย |
| จาโคบี้ | ระวิน ชุมเกษียร | ปีเตอร์ ธูนสตระ | กิจเกษม แมคแฟดเดน |
| เจต |  | นันทวัฒน์ อาศิรพจนกุล |  |
ปัญ นาคา: 
| หวานใจ |  | วิยะดา อุมารินทร์ |  |
| ลำไย |  | ชุติมา นัยนา |  |
| กอล์ฟ |  | ปิยะ เศวตพิกุล |  |
| เปิ้ล |  | ราตรี วิทวัส |  |
ตาศักดิ์ชัย: 
พ่อของชาลา: 
| คุณหญิงผ่องผุด |  | อมรา อัศวนนท์ |  |
แจ้ง: 
| ชวน |  | นัยนา ชีวานันท์ |  |
| อี้ |  | รุ่งกานดา เบญจมาภรณ์ |  |
| เชน นาคา |  | เมธี เมธาวุฒิกุล |  |
จันทร์สว่าง: 
จอย: 
ก้องเกียรติ: 
นักแสดงรับเชิญ
| แม่ของชาลา |  |  | กรองทอง รัชตะวรรณ |
| วัชรี |  |  | ปานเลขา ว่านม่วง  |
| ป้าเสงี่ยม |  | อำภา ภูษิต | วิยะดา อุมารินทร์ |
| ลุงอ่ำ/ลุงชัย/ลุงสมมาตร |  | ไพโรจน์ ใจสิงห์ | ไกรลาศ เกรียงไกร |
| วิทย์ |  |  | ชิษณุพงศ์ สกุลนันทิพัฒน์ |
| เชิญ |  |  | ภูชิ ทองดี |
| สินี |  |  | นภัสนันท์ หวังเจริญทวีกุล |
| จัน |  |  | วิษา บุญรัตนานนท์ |
เสี่ยมาศ: 
ผู้กำกับก้อง: 
| สุปราณี (ภรรยาหลวงของดุรงค์) |  |  | ลิลลี่ แม็คกร๊าธ |
การตอบรับ > เรตติ้ง

| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 24 กรกฎาคม 2560 | 0.6 |
| 2 | 25 กรกฎาคม 2560 | 0.5 |
| 3 | 31 กรกฎาคม 2560 | 0.5 |
| 4 | 1 สิงหาคม 2560 | 0.4 |
| 5 | 7 สิงหาคม 2560 | 0.6 |
| 6 | 8 สิงหาคม 2560 | 0.6 |
| 7 | 14 สิงหาคม 2560 | 0.6 |
| 8 | 15 สิงหาคม 2560 | 0.7 |
| 9 | 21 สิงหาคม 2560 | 0.7 |
| 10 | 22 สิงหาคม 2560 | 0.7 |
| 11 | 28 สิงหาคม 2560 | 0.7 |
| 12 | 29 สิงหาคม 2560 | 0.5 |
| 13 | 4 กันยายน 2560 | 0.8 |
| 14 | 5 กันยายน 2560 | 1.0 |
| 15 | 11 กันยายน 2560 | 0.7 |
| 16 | 12 กันยายน 2560 | 0.8 |
| 17 | 18 กันยายน 2560 | 0.8 |
| 18 | 19 กันยายน 2560 | 0.9 |
| 19 | 25 กันยายน 2560 | 1.0 |
| 20 | 26 กันยายน 2560 | 1.2 |
| 21 | 30 ตุลาคม 2560 | 0.8 |
| 22 | 31 ตุลาคม 2560 | 0.9 |
| 23 | 6 พฤศจิกายน 2560 | 0.8 |
| 24 | 7 พฤศจิกายน 2560 | 0.7 |
| 25 | 13 พฤศจิกายน 2560 | 0.8 |
| 26 | 14 พฤศจิกายน 2560 | 1.0 |
| 27 (ตอนจบ) | 20 พฤศจิกายน 2560 | 1.2 |
|  | เรตติ้งเฉลี่ย (26 ตอน) | 0.75 |
การออกอากาศ

ตั้งแต่วันที่ 2 ตุลาคม–24 ตุลาคม พ.ศ. 2560 ละครชุด หลงไฟ จะงดออกอากาศชั่วคราวเพื่อให้เป็นไปตามแนวทางปฏิบัติของสื่อโทรทัศน์ในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช
รางวัลและการเสนอชื่อ

| รางวัล | สาขา | ผู้ได้รับการเสนอชื่อ | ผล |
| --- | --- | --- | --- |
|  รางวัลนาฏราช ครั้งที่ 9 |  รางวัลกำกับศิลป์ยอดเยี่ยม |  ดุสิต ญาปกะวงศ์ | เสนอชื่อเข้าชิง |
|  รางวัลนาฏราช ครั้งที่ 9 |  รางวัลกำกับภาพยอดเยี่ยม |  สมบุญ โพธิ์พิทักษ์กุล | เสนอชื่อเข้าชิง |
|  รางวัลนาฏราช ครั้งที่ 9 |  รางวัลเครื่องแต่งกายยอดเยี่ยม |  พิเชฐ เวชชศาสตร์ | เสนอชื่อเข้าชิง |
|  รางวัลนาฏราช ครั้งที่ 9 |  รางวัลนักแสดงดาวรุ่งหญิงยอดเยี่ยม |  พิมพ์ชนก ลือวิเศษไพบูลย์ | ชนะ |
|  รางวัลนาฏราช ครั้งที่ 9 |  รางวัลนักแสดงดาวรุ่งชายยอดเยี่ยม |  ปฐมพงศ์ เรือนใจดี | เสนอชื่อเข้าชิง |
|  รางวัลนาฏราช ครั้งที่ 9 |  รางวัลนักแสดงนำหญิงยอดเยี่ยม |  พิมพ์ชนก ลือวิเศษไพบูลย์ | เสนอชื่อเข้าชิง |
ดูเพิ่ม

ละครคน
ความรักครั้งสุดท้าย
แนวสุดท้าย
แหล่งข้อมูลอื่น

หลงไฟ ที่สยามโซน
หลงไฟ 2533
เรื่องย่อละครหลงไฟ 2560 : drama.tlcthai.com เก็บถาวร 2017-07-16 ที่ เวย์แบ็กแมชชีน
เรื่องย่อหลงไฟ (gossipstar.mthai.com)
เรื่องย่อหลงไฟ (manager.co.th) เก็บถาวร 2017-07-27 ที่ เวย์แบ็กแมชชีน
หลงไฟ : gmm25.com เก็บถาวร 2017-07-24 ที่ เวย์แบ็กแมชชีน
หลงไฟ (พ.ศ. 2533)
หลงไฟ (พ.ศ. 2544)
ดานา ไวต์

| ดานา ไวต์ |
| --- | --- |
ไวต์ในเดือนกุมภาพันธ์ ค.ศ. 2008
เกิด: ดานา เฟรเดอริก ไวต์ จูเนียร์  (1969-07-28) กรกฎาคม 28, 1969 (55 ปี) แมนเชสเตอร์ รัฐคอนเนตทิคัต สหรัฐ
อาชีพ: นักธุรกิจ
คู่สมรส: แอนน์ ไวต์
บุตร: 3 คน
ดานา เฟรเดอริก ไวต์ จูเนียร์ (อังกฤษ: Dana Frederick White Jr.; 28 กรกฎาคม ค.ศ. 1969 – ) เป็นทั้งนักธุรกิจชาวอเมริกันและประธานคนปัจจุบันของสมาคมอัลติเมทไฟต์ติงแชมเปียนชิพ (ยูเอฟซี) ซึ่งเป็นสมาคมศิลปะการต่อสู้แบบผสม (เอ็มเอ็มเอ) ที่ใหญ่ที่สุดในโลก ภายใต้การนำของไวต์ สมาคมดังกล่าวได้เติบโตขึ้นเป็นองค์กรที่มีมูลค่าหลายพันล้านดอลลาร์ไปทั่วโลก
เขายังได้รับการกล่าวถึง จากการช่วยเหลือเด็กหญิงชาวไทย ที่ป่วยเป็นโรคตับชนิดหายาก ซึ่งครอบครัวของเธอมีเงินไม่พอแก่การรักษา ไวต์จึงตัดสินใจให้การช่วยเหลือโดยออกค่ารักษาทั้งหมด หลายปีต่อมา เขาเดินทางมาประเทศไทย และได้พบกับเธอ
แหล่งข้อมูลอื่น

ดานา ไวต์ ที่อินเทอร์เน็ตมูวีเดตาเบส
ธาตุก่องข้าวน้อย

| ธาตุก่องข้าวน้อย |
| --- | --- |


ชื่อสามัญ: พระธาตุถาดทอง , ธาตุก่องข้าวน้อย
ที่ตั้ง: ถนนธรรมาภินันท์ ตำบลตาดทอง อำเภอเมืองยโสธร จังหวัดยโสธร 35000
พระพุทธรูปสำคัญ: พระพุทธรูปก่ออิฐถือปูนโบราณ
จุดสนใจ: พระธาตุตาดทอง สถูปพระพุทธรูปก่ออิฐถือปูนโบราณ และใบเสมาสมัยทวาราวดี
กิจกรรม: งานนมัสการและสรงน้ำพระธาตุตาดทอง
 สถานีย่อยพระพุทธศาสนา
พระธาตุตาดทอง หรือ พระธาตุถาดทอง หรือที่นิยมเรียกกันว่า ธาตุก่องข้าวน้อย ตั้งอยู่ในกลางทุ่งนาของบ้านตาดทอง ตำบลตาดทอง อำเภอเมืองยโสธร จังหวัดยโสธร ห่างจากตัวจังหวัดประมาณ 9 กิโลเมตร ไปตามทางหลวงแผ่นดินหมายเลข 23 (สายยโสธร-อุบลราชธานี) กิโลเมตรที่ 194 เลี้ยวซ้ายไปอีก 1 กิโลเมตร
ประวัติ

บ้านตาดทองเป็นชุมชนโบราณตั้งแต่สมัยก่อนประวัติศาสตร์มาจนถึงสมัยทวาราวดี ตามตำนานอุรังคนิทาน (พระธาตุพนม) มีข้อความว่า  ชาวสะเดาตาดทองได้นำของมาช่วย พบหลักฐานการอยู่อาศัยเป็นแหล่งฝังศพและมีเศษภาชนะแบบที่พบในทุ่งกุลาร้องไห้ มีเนินดินขนาดราว ๕๐๐ X ๖๕๐ เมตรรูปวงรี มีคูน้ำล้อมรอบ แต่ปัจจุบันทางหลวงตัดผ่านกลางเนิน จนแบ่งออกเป็นสองฟากและมีบ้านเรือนตั้งอยู่หนาแน่น
พระธาตุตาดทองจากรูปแบบสถาปัตยกรรมสร้างขึ้นในพุทธศตวรรษที่ 24 และอาจจะมีความเกี่ยวเนื่องกับนิทานพื้นบ้านเล่าสืบกันมาว่า เมื่อผู้คนในแถบอำเภอรัตนบุรีทราบข่าวการบูรณะพระธาตุพนม จึงพร้อมใจกันรวบรวมวัตถุมงคลสิ่งมีค่าเพื่อนำไปบรรจุไว้ในพระธาตุพนม แต่เมื่อเดินทางถึงบ้านตาดทองได้พบกับชาวบ้านสะเดา ตำบลตาดทอง ที่ไปช่วยบูรณะพระธาตุเดินทางกลับมาบ้านเพราะการบูรณะพระธาตุพนมได้เสร็จสิ้นแล้ว ผู้คนเหล่านั้นจึงพร้อมใจกันสร้างเจดีย์บรรจุของมีค่าที่ตนนำมา ชาวบ้านสะเดาจึงนำถาดทองที่ใช้อัญเชิญของมีค่านำไปบรรจุในพระธาตุพนม มารองรับของมีค่าที่ชาวอำเภอรัตนบุรีที่จะนำไปบรรจุไว้ในเจดีย์ที่กำลังสร้าง จึงเรียก พระธาตุตาดทอง หรือ พระธาตุถาดทอง
ลักษณะสถาปัตยกรรม

พระธาตุตาดทอง เป็นเจดีย์ทรงมณฑปยอดบัวเหลี่ยมในผังสี่เหลี่ยมจัตุรัส สร้างก่ออิฐถือปูน รูปทรงแปลกไปจากเจดีย์โดยทั่วไป ส่วนฐานตอนล่างเป็นฐานเขียงรองรับชั้นชุดฐานบัวท้องไม้ลูกแก้วอกไก่ ฐานสี่เหลี่ยมจัตุรัส กว้างด้านละ 2 เมตร ก่อสูงขึ้นไปประมาณ 1 เมตร ช่วงกลางขององค์ธาตุมีลวดลายทำเป็นซุ้มประตูทั้งสี่ด้าน ถัดจากช่วงนี้ไปเป็นส่วนยอดของเจดีย์ที่ค่อยๆ สอบเข้าหากัน ส่วนยอดรอบนอกของธาตุก่องข้าวน้อยมีกำแพงอิฐล้อมรอบขนาด 5x5 เมตร ส่วนมณฑปทำย่อเก็จมีซุ้มพระทั้ง 4 ด้าน เดิมคงมีพระพุทธรูปประดิษฐานอยู่ ยอดซุ้มโค้งแบบซุ้มหน้านางภายในประดับปูนปั้นลายพรรณพฤกษา เสาซุ้มทำลายแสงตาเวน(ตะวัน)ประดับกระจก ส่วนยอดเป็นบัวเหลี่ยมทำย่อเก็จเป็นรูปบัวเหลี่ยมมีเครื่องยอดซ้อนกัน 3 ชั้นยอดแหลม โดยรอบมีใบเสมาสมัยทวารวดี และกลุ่มเจดีย์รายจำลองทรงบัวเหลี่ยม ด้านหน้าพระธาตุตาดทองมีอูบมุงแบบพื้นถิ่นอีสานในผังเหลี่ยมจัตุรัส ลักษณะเป็นห้องสี่เหลี่ยมหลังคาโดมเอนลาดสอบเข้าหากัน สันหลังคาประดับปูนปั้นรูปนาค ยอดหลังคาในตอนกลางเป็นเจดีย์ขนาดเล็ก ภายในประดิษฐานพระพุทธรูปปูนปั้นปางมารวิชัยฝีมือช่างพื้นถิ่นอีสาน นับถือว่าศักดิ์สิทธิ์มาก และในช่วงเดือนเมษายนจะมีประเพณีสรงน้ำพระและปิดทอง เชื่อกันว่าถ้าไม่ทำเช่นนี้ฝนจะแล้งในปีนั้น